विकी कौशल ने तीन महीने में घटाया 13 किलो वजन, जानिए क्या है वजह  
विकी कौशल ने घटाया वजन
उरी में आए थे नजर
ऊधम सिंह है अगली फिल्म
बॉलीवुड एक्टर विक्की कौशल (Vicky Kaushal) पिछले दिनों से सबकी जिज्ञासा का विषय बने हुए हैं. वजह उनका वजन है. विक्की कौशल इन दिनों काफी दुबले-पतले नजर आ रहे हैं, और इसको लेकर तरह-तरह के कयास लगाए जा रहे हैं. लेकिन विक्की कौशल (Vicky Kaushal) ने यह खास वजह से किया है. विक्की कौशल की अगली फिल्म शूजित सरकार की 'ऊधम सिंह' है जिसके लिए उन्होंने वजन कम किया है. बताया जा रहा है कि विक्की कौशल ने 'ऊधम सिंह' के लिए लगभग 13 किलो वजन कम किया है. फिल्म से जुड़े सूत्रों ने बताया है कि विक्की कौशल ने यह वजन ऊधम सिंह के जवानी के दिनों को परदे पर उकेरने के लिए किया है. 
A post shared by Vicky Kaushal (@vickykaushal09) on Sep 22, 2019 at 10:51am PDT
विक्की कौशल (Vicky Kaushal) से जुड़े सूत्र बताते हैं कि यह आसान काम नहीं था लेकिन 20 साल का युवक दिखने के लिए वह इसे करने के लिए तैयार थे. विक्की कौशल काफी फूडी किस्म के हैं, लेकिन उन्होंने तीन महीने तक खाने को लेकर बहुत ही सख्त कायदे-कानून का पालन किया. सूत्र बताते हैं, 'आखिरकार वो हैं तो पंजाबी ही, जिन्हें खाना बहुत पसंद रहता है लेकिन विक्की जानते थे कि इस पर काबू करना होगा. इसके साथ ही वे अपने ट्रेनर के साथ रोजाना वर्कआउट भी किया करते थे.' विक्की कौशल जल्द ही पंजाब के लिए रवाना होने वाले हैं, जहां फिल्म का 25 दिन का शेड्यूल है.
हालांकि विक्की कौशल (Vicky Kaushal) के लिए आने वाले दिन आसान नहीं रहने वाले हैं क्योंकि जितना भी वजन उन्होंने घटाया है, उसे उन्हें अपनी अगली फिल्म के लिए फिर से हासिल करना होगा. विक्की कौशल की अगली फिल्म 'तख्त' है, जो ऊधम सिंह के खत्म होने के तुरंत बाद शुरू होनी है. इस तरह विक्की कौशल फिर से धूम मचाएंगे.